Асен Разцветников
Хей, разхлади ни

chitanka.info

Хей, разхлади ни челата и дланите,

ветре балканино, ветре горянино!

И разнеси ти припевките, глумите

редом по нивите, кръстом из друмите.

Нека ги чуят момите, ергените,

нека ги чуе и мойта изменница —

нейде далеко в житата полюшнати

тя да се сепне, ръкойка изпуснала.

Да си припомни за клетвите речени

и да се пази през късните вечери —

ах, да си пази очите черешови,

дето сърцето ми младо почерниха.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.